
Άλιμος, 30/9/2026
Ο ΑΓΩΝΑΣ ΜΑΣ ΕΧΕΙ ΑΠΟΤΕΛΕΣΜΑΤΑ!

ΜΕΓΑΛΗ ΝΙΚΗ ΤΟΥ ΣΥΝΤΟΝΙΣΜΕΝΟΥ ΑΓΩΝΑ ΕΚΠΑΙΔΕΥΤΙΚΩΝ, ΓΟΝΙΩΝ ΚΑΙ ΜΑΘΗΤΩΝ

Μετά από πολλές μαζικές κινητοποιήσεις και τη σταθερή, ανυποχώρητη στάση εκπαιδευτικών, γονιών και μαθητών, έχουμε σημαντικά αποτελέσματα: η συντριπτική πλειοψηφία των τμημάτων που η Διοίκηση έκλεισε αιφνιδιαστικά άνοιξε ξανά και τα σχολεία λειτουργούν με βάση τον αρχικό προγραμματισμό τους.

Το αποτέλεσμα αυτό δεν ήρθε από μόνο του. Είναι αποτέλεσμα της συντονισμένης δράσης της ΕΛΜΕ, των Συλλόγων και των Ενώσεων Γονέων, των μαθητών, όλων όσοι δεν αποδέχτηκαν τα τετελεσμένα και κινητοποιήθηκαν, διεκδικώντας το αυτονόητο: σχολεία που θα λειτουργούν με βάση τις πραγματικές μορφωτικές ανάγκες των μαθητών.

Δώσαμε ένα σημαντικό μήνυμα: η Διοίκηση δεν μπορεί να αποφασίζει και να διατάζει ερήμην της εκπαιδευτικής κοινότητας. Υπάρχουν εργαζόμενοι που οργανώνονται, αντιστέκονται και μπορούν να κερδίζουν!

Δεν εφησυχάζουμε και δεν σταματάμε εδώ. Συνεχίζουμε ανυποχώρητα μέχρι να ανοίξει και το τελευταίο τμήμα που έκλεισε και να αποκατασταθούν όλες οι αδικίες που προκλήθηκαν.

Παραμένουμε συσπειρωμένοι στα σωματεία μας, γιατί τα προβλήματα που αντιμετωπίζουμε στα σχολεία είναι πολλά και απαιτούν συλλογική διεκδίκηση και αγώνα.

ΟΛΟΙ ΜΑΖΙ ΚΕΡΔΙΖΟΥΜΕ! ΔΕΝ ΥΠΟΧΩΡΟΥΜΕ – ΣΥΝΕΧΙΖΟΥΜΕ!
ΟΙ ΜΑΘΗΤΕΣ ΜΑΣ ΔΕΝ ΕΙΝΑΙ ΑΡΙΘΜΟΙ – Η ΜΟΡΦΩΣΗ ΔΕΝ ΕΙΝΑΙ ΚΟΣΤΟΣ!

ΕΚΠΑΙΔΕΥΤΙΚΟΙ – ΓΟΝΕΙΣ – ΜΑΘΗΤΕΣ, ΟΛΟΙ ΜΑΖΙ!

